يعني ايه أرخبيل؟
الأرخبيل ببساطة هو عبارة عن شوية جزر جنب بعض.

الارخبيلات بتتكون فى العاده نتيجة انفجارات بركانيه و ممكن تكون اتكونت بسبب النحت او الترسيب او ارتفاع الارض. 

اكبر خمس دول بتتكون من ارخبيلات هم: اليابان، الفيليبين، نيوزيلاندا، المملكه المتحده و اندونيسيا. اكبر ارخبيل فى العالم من ناحية المساحه هو الارخبيل اللى تتكون منه اندونيسيا و اكبر ارخبيل فى العالم من ناحية عدد الجزر اللى فيه هو بحر الارخبيل فى فينلاندا.